CELEX: C2006/224/21
Language: fi
Date: 2006-09-16 00:00:00
Title: Asia C-103/05: Yhteisöjen tuomioistuimen tuomio (toinen jaosto) 13.7.2006 (Oberster Gerichtshofin (Itävalta) esittämä ennakkoratkaisupyyntö) — Reisch Montage AG v. Kiesel Baumaschinen Handels GmbH (Asetus N:o 44/2001 — 6 artiklan 1 kohta — Asiassa on useita vastaajia — Kanne, joka on nostettu jossakin jäsenvaltiossa sellaista konkurssissa olevaa henkilöä vastaan, jonka kotipaikka on tässä jäsenvaltiossa, ja hänen sellaista kanssavastaajansa vastaan, jonka kotipaikka on jossakin toisessa jäsenvaltiossa — Kanne on jätettävä tutkimatta siltä osin kuin se on nostettu konkurssissa olevaa henkilöä vastaan — Tuomioistuimen, jossa kanne on nostettu, toimivalta kanssavastaajaan nähden)

16.9.2006   
            
            
               FI
            
            
               Euroopan unionin virallinen lehti
            
            
               C 224/12
            
         Yhteisöjen tuomioistuimen tuomio (toinen jaosto) 13.7.2006 (Oberster Gerichtshofin (Itävalta) esittämä ennakkoratkaisupyyntö) — Reisch Montage AG v. Kiesel Baumaschinen Handels GmbH
   (Asia C-103/05) (1)
   
   (Asetus N:o 44/2001 - 6 artiklan 1 kohta - Asiassa on useita vastaajia - Kanne, joka on nostettu jossakin jäsenvaltiossa sellaista konkurssissa olevaa henkilöä vastaan, jonka kotipaikka on tässä jäsenvaltiossa, ja hänen sellaista kanssavastaajansa vastaan, jonka kotipaikka on jossakin toisessa jäsenvaltiossa - Kanne on jätettävä tutkimatta siltä osin kuin se on nostettu konkurssissa olevaa henkilöä vastaan - Tuomioistuimen, jossa kanne on nostettu, toimivalta kanssavastaajaan nähden)
   (2006/C 224/21)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Kantaja: Reisch Montage AG
   
      Vastaaja: Kiesel Baumaschinen Handels GmbH
   Oikeudenkäynnin kohde
   Ennakkoratkaisupyyntö — Oberster Gerichtshof — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (EYVL L 12, s. 1) 6 artiklan 1 kohdan tulkinta — Useita vastaajia — Kanne, joka on nostettu jossakin jäsenvaltiossa sellaista henkilöä vastaan, jonka kotipaikka on tässä jäsenvaltiossa, ja hänen sellaista kanssavastaajansa vastaan, jonka kotipaikka on jossakin toisessa jäsenvaltiossa — Kanteen tutkimatta jättäminen kyseisen, konkurssissa olevan henkilön osalta — Tuomioistuimen, jossa kanne on nostettu, toimivalta kanssavastaajaan nähden
   Tuomiolauselma
   Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 6 artiklan 1 kohtaa on tulkittava siten, että pääasiassa kysymyksessä olevan kaltaisessa tilanteessa tähän säännökseen voidaan vedota sellaisen kanteen yhteydessä, joka on nostettu jossakin jäsenvaltiossa sellaista vastaajaa vastaan, jonka kotipaikka on tässä jäsenvaltiossa, ja tämän sellaista kanssavastaajaa vastaan, jonka kotipaikka on jossakin toisessa jäsenvaltiossa, myös silloin kun tämä kanne ei nostamishetkelläänkään täytä tutkittavaksi ottamisen edellytyksiä kansallisen lainsäädännön nojalla ensiksi mainitun vastaajan osalta.
   
      (1)  EUVL C 132, 28.5.2005.